
Mestský súd Bratislava II 11P/2/2024 1224200055 30. 05. 2024 JUDr. Hana Posluchová ECLI:SK:MSBA2:2024:1224200055.3
ROZSUDOK V MENE SLOVENSKEJ REPUBLIKY v Mestský súd Bratislava II v Bratislave sudkyňou JUDr. Hanou Posluchovou vo veci starostlivosti súdu o maloleté dieťa: A. B., nar. XX.X.XXXX, zastúpené kolíznym opatrovníkom Úradom práce, sociálnych vecí a rodiny v Bratislave, dieťa rodičov – matky: C. D., nar. XX.X.XXXX, trvale bytom E. XX, F., a otca: A. B., nar. XX.X.XXXX, trvale bytom F. – G., v konaní o návrhu matky na úpravu výkonu rodičovských práv a povinností k maloletému dieťaťu, takto rozhodol: I. Súd schvaľuje rodičovskú dohodu v nasledovnom znení: Maloleté dieťa: A. B., nar. XX.X.XXXX, sa zveruje do osobnej starostlivosti matky. Obaja rodičia sú oprávnení a povinní maloletého zastupovať a spravovať jeho majetok. Otec sa zaväzuje prispievať na výživu maloletého: A. B., nar. XX.X.XXXX, výživným vo výške 130,eur mesačne vždy do 15. dňa v mesiaci vopred k rukám matky, a to počnúc dňom 8.1.2024. Zročné výživné nevzniklo. Styk otca s maloletým sa neupravuje. II. Žiaden z účastníkov nemá nárok na náhradu trov konania. odôvodnenie: Podľa ust. § 221 písm. a) Civilného sporového poriadku, v spojení s ust. § 2 ods.1 Civilného mimosporového poriadku, písomné vyhotovenie tohto rozsudku neobsahuje odôvodnenie. Poučenie: Proti výroku II. tohto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní. Proti tomuto rozsudku v časti výroku I. o schválení dohody rodičov, rodičia nie sú oprávnení podať odvolanie. Odvolanie kolízneho opatrovníka voči rozsudku nie je prípustné, pretože sa tohto práva vzdal, po vyhlásení rozsudku, písomne, do zápisnice.
Ak povinný dobrovoľne nesplní to, čo mu ukladá exekučný titul, môže oprávnený podať návrh na vykonanie exekúcie podľa osobitného zákona a požadovať splnenie nároku z exekučného titulu. Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému môže oprávnený podať návrh na súdny výkon rozhodnutia.

